Norðurlandamót ungmenna U23 haldið á Íslandi nóvember 8 , 2019 Í komandi viku , dagana 13. til 16. nóvember , verður Norðurlandamót ungmenna U23 haldið hér á landi . Keppt er að vanda í Keiluhöllinni Egilshöll . Til leiks mæta landslið Finna , Norðmanna og Svía og keppa hér ásamt íslenska ungmennalandsliðinu . Keppt verður í einstaklingskeppni , tvímenningi og liðakeppni auk þess sem keppni 8 meðaltalsefstu keppenda í pilta og stúlknaflokki fer fram í lok móts laugardaginn 16. nóvember . Norðurlandamót ungmenna eru haldin annað hvert ár og skiptast þjóðirnar á að halda mótið en síðast var það hér 2011 . Nokkrir virkilega áhugaverðir keppendur koma á mótið og má þar helst nefna Svíann William Svensson en hann vann Masters keppnina á Evrópumóti karlalandsliða sem fram fór í Munchen í júní í ár . Landslið Íslands að þessu sinni skipa þau : Jóhann Ársæll Atlason ÍA Stúlkur Guðbjörg Sigurðardóttir Þór Jóhanna Guðjónsdóttir ÍR Þjálfari er Guðmundur Sigurðsson ÍA . Aðstoðarmenn eru Jónína Magnúsdóttir ÍA og Skúli Freyr Sigurðsson KFR .